Mida ma mäletan oma päris esimesest folgist? Siinkohal peab vist küsima, et  milline see esimene folk üldse oli? Tegelikult sattusin ma juba 1996. aastal väikestviisi folkima. Olin juuni lõpus keskkooli lõpetanud ja augusti alguses pidin aastaks Saksamaale sõitma. Too oli vist enne mu ärasõitu viimane kord J.-e, T.T. ja K.-ga kokku saada. Sellest päevast on mul tegelikult vaid paar fragmenti meeles ja mis kõige kummalisem on, et ma ei mäleta näitaks mingit hüvastijätmist jms. Kahte asja ma mäletan. Käisime seal folgialal ringi ja nägime palju folkareid ja mõistagi olin mina lummatud,  küllap ma tundsin ennast juba siis ära neis :D Läksime Rubiini (tänaseks on see vist lausa maha lammutatud), kus esinesid Untsakad. Mina läksin veel üsna lava lähedale tantsima… see oli siis ikkagi minu esimene miniformaadis folkimine.